Document ID: 31993D0026

KOMISSION PÄÄTÖS,
tehty 11 päivänä joulukuuta 1992,
luettelosta Kroatian tasavallan laitoksista, joiden tuoreen lihan tuonti yhteisöön hyväksytään (93/26/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 4 artiklan 1 kohdan ja 18 artiklan 1 kohdan a ja b alakohdan,
sekä katsoo, että
kolmansiin maihin sijoittautuneet laitokset saavat viedä tuoretta lihaa yhteisöön ainoastaan, jos ne täyttävät edellä mainitussa direktiivissä vahvistetut yleiset ja erityiset edellytykset,
Kroatian tasavalta on toimittanut direktiivin 72/462/ETY 4 artiklan 3 kohdan mukaisesti luettelon laitoksista, joiden vienti Euroopan talousyhteisöön on sallittua,
näissä laitoksissa, joissa on suoritettu paikalla tehtävä yhteisön tarkastus, on riittävä hygieniataso, ja ne voidaan siten hyväksyä mainitun direktiivin 4 artiklan 1 kohdan mukaisesti vahvistettuun ensimmäiseen luetteloon laitoksista, joista tuoreen lihan tuonti voidaan sallia,
eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Kroatiasta 2 päivänä heinäkuuta 1992 tehdyn komission päätöksen 92/390/ETY(3) johdosta tuoreen lihan tuontia tästä maasta ei enää sallita,
lihavalmisteiden tuonnissa kolmansista maista käytettävien eläintautitodistusten malleista tehdyn päätöksen 91/449/ETY muuttamisesta tiettyjen Itä-Euroopan maiden osalta 30 päivänä heinäkuuta 1992 tehdyn päätöksen 92/447/ETY(4) mukaisesti tässä päätöksessä tarkoitetulla tavalla käsiteltyjen sianlihaperustuotteiden tuonti kuitenkin sallitaan; tämän vuoksi tällaiset tuotteet on valmistettava hyväksytyissä laitoksissa valmistetusta sianlihasta,
tämän päätöksen liitteenä olevassa luettelossa mainituista laitoksista lähtöisin olevan tuoreen lihan tuonnin edellytyksiin sovelletaan edelleen toisaalla annettuja määräyksiä sekä perustamissopimuksen yleisiä määräyksiä ja erityisesti muita yhteisön eläinlääkintäalan säännöksiä, erityisesti eläinten terveyden alalla,
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Hyväksytään liitteessä mainittujen Kroatian tasavallan laitosten tuoreen lihan tuonti yhteisöön.
2 Näistä laitoksista lähtöisin olevaan tuontiin sovelletaan edelleen toisaalla annettuja yhteisön eläinlääkintäalan säännöksiä, erityisesti eläinten terveyden osalta.
2 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä joulukuuta 1992.

Labels: 17
10
0
3
18